1) **február 5.** A keleti és a nyugati egyház, egyetemes zsinatok, a pápaság a kora középkorban (Sashalmi E.)

*Catalaunum (Mauriacum):* 451: a hunokat legyőzik a rómaiak és a velük szövetséges germánok

*Mantzikert* :1071: Bizáncot legyőzik a szeldzsuk törökök, Bizánc elveszti területeinek nagy részét Kisázsiában.

*katolikus:* eredeti jelentése -egyetemes

*metropolita*: a provincia székhelyén levő püspök megnevezése, az érsek megfelelője a keleti egyházakban

*simonia:* egyházi tisztségek valamely ellenszolgátatásért történő megszerzése, az elnevezés a bibliai Simon mágus nevéből ered

*zsinat:* egyházi elöljárók tanácskozása, hittani kérdések tisztázása és törvényhozás céljából

*eretnek:* olyan személy, aki válogat a hivatalos egyház tanításai közt, elutasítja a hivatalos egyház álláspontját hitbéli kérdésekben és véleményéhez csökönyösen ragaszkodik

*szekta*: az intézményes vallási közösségtől elkülönült, kis eretnek csoport

*invesztitúra:* (szó szerint: beöltöztetés) jelentése egyházi és/vagy világi tisztségbe/birtokba történő beiktatás – püspök esetében gyűrűvel és pásztorbottal a hivatalba, pálcával a birtokba; a hűbériség esetében különböző tárgyakkal, amelyek egy hierarchiát alkottak

*asylum:* szent hely (pl. templom), amely menedékhelyként szolgált

*arianizmus:* korai eretnekség, Áriusz pap nevéből ered az elnevezés; az egyház hivatalos tanítása szerint Krisztus isteni és emberi természettel bírt egy személyben, az ariánusok viszont tagadták Krisztus isteni természetét; a 325 -ös I. niceai zsinaton ítélték el; a Nyugat-római Birodalom területére beköltöző germánok szinte kivétel nélkül ariánusok voltak, ezt később elhagyták a 6-7. században.

*monofüzitizmus:* korai eretnekség, mely tagadta Krisztus isteni természetét - a monofüzita szó jelentése: „egy természetű”; a 451-es khalkedóni zsinat ítélte el, de ma is léteznek monofüzita egyházak: pl. az egyiptomi kopt egyház.

*nestorianizmus:* korai eretnekség, Nesztóriosz nevéből ered megnevezés. Ő olyan mértékben különböztette meg Krisztusban az isteni és az emberi természetet, hogy fennállt a veszélye annak, hogy Krisztust két személynek lássák; a 431-es epheszoszi zsinat ítélte el, ma is létező, bár nem jelentős számú irányzat

*monothelétizmus:* korai eretnekség; a monotheléta szó jelentése: „egy akaratú” – mivel elismerték, hogy Krisztus két természettel bírt ugyan, de csak egy akarata volt, mégpedig az isteni, ezért volt egy személy; a 680-681-es III. konstantinápolyi zsinaton ítélték el.

*excommunicatio:* valamely személy kizárása a keresztények közösségéből, aminek következtében az illető nem részesülhet a szentségekből

interdictum: egy adott terület egyházi tilalom alá vétele, melynek következtében az ott élők nem részesülhetnek a szentségekből

*apokrif:* olyan ókeresztény írás, amelyik többnyire a Szenírás bizonyos eseményeit részletezi, viszont nem került be a kanonizált, azaz az egyház közössége által elfogadott írások közé

*vértanú:* a keresztényüldözés áldozata, másként mártír

*hitvalló/confessor:* olyan szentkét tisztelt férfi, aki a hitet nem halálával, hanem valamely próbatétellel vallja meg

*cölibátus:* papi nőtlenség a nyugati egyházban, amit a 10. századi cluny-i reform tűzött zászlajára, majd a VII. Gergely-féle pápaság karolt fel.

*Filioque:* A katolikus egyház dogmája, amely a Szentléleknek az Atyától *és a Fiútól (filioque)* való származását mondja ki, szemben az ortodox egyház tanításával, amely a Szentléleknek kizárólag az Atyától való származását vallja. Ez a legfontosabb dogmatikai különbség a nyugati és a keleti egyház közt.

*egyházatyák:* az egyház életében kimelkedő szerepet játsző személyek a korai egyház idejében. A 4 nagy nyugati egyházatya: Szent Ambrus, Szent Ágoston (Augustinus), Szent Jeromos, Nagy Szent Gregely pápa

*patrisztika:* a keresztény bölcselet első kora a Kr. u. 1. századtól – nyugaton a 6. századig, keleten a 8. századig tart.

*bogumilok:* 10. században Balkánon, az akkori Bulgáriában keletkezett ún. dualista eretnekség, amely jó és a rossz, szellemi világ és a termtett világ ellentétét hirdette

*katharok:* a 12. században a nyugati egyházban keletkezett eretnekség, amelynek tanításai erős rokonságot mutatnak a bogumil eretnekséggel, igen erős volt Dél-Franciaországban (albigensek).

*valdensek:* a 12. század második felében, Valdo Péter, lyoni kereskedő nevéhez köthető eretnekség, amely az apostoli szegénységet hirdette

*Vulgata:* a Szent Jeromos-féle latin nyelvű Bibliafordítás az 5. században

*felkenés:* ószövetségi eredetű szertartás, a királyok fejének kezdetben krizmával, majd a későbbiekben szent olajjal történő megkenése; első ízben frankoknál tett szert nagyobb jelentőségre a 8. század közepén, amikor Kis Pippint felkenték a királyságra

*whitby-i zsinat*: 663/664 – Angliában Northumbria királya, aki akkor a főkirály (bretwalda) volt, úgy döntött, hogy ezentúl nem a kelta, hanem a római szokásokat kell követni a Húsvétszámítás terén és a szerzetesek tonzúrájának formája tekintetében

A nyolc egyetemes zsinat évszáma a helyszínekkel és a fő tárgyalt kérdésekkel együtt (melyik eretnekséget ítélték el)

1. egyetemes zsinat: 325 -I. niceai zsinat, arianizmus elítélése és Credo (Hitvallás) elfogadása
2. egyetemes zsinat: 381-I. konstantinápolyi zsinat, a Szentháromság tanának kifejtése: Isten egy lényeg, de 3 személy (Atya, Fiú, Szentlélek) - a Szentlélek származtatása az Atyától
3. egyetemes zsinat: 431 – epheszoszi zsinat, nesztorianizmus elítélése
4. egyetemes zsinat: 451- khalkedóni zsinat, monofüzitizmus elítélése
5. egyetemes zsinat: 553 -II. konstantinápolyi zsinat - khalkedóni zsinat megerősítése
6. egyetemes zsinat: 680-681- III. konstantinápolyi zsinat, monothelétizmus elítélése

VII. egyetemes zsinat: 787 -II. niceai zsinat, képrombolás elítélése, lezárja a képrombolás 1. szakaszát Bizáncban

Mi történt az alábbi években?

313 - Nagy Konstantin császár milánói türelmi rendelete a kereszténység vonatkozásában

380 – a Római Birodalom államvallása lesz a kereszténység

395 - a Római Birodalom végleges kettéválása

406 – a germán népek egy része (vandálok, burgundok) áttöri a rajnai limest Mainz-nál

410 – Róma kifosztása a nyugati gótók/vizigótok által

Ki volt? Mutassa be röviden az alábbi személyeket!

*Szent Patrik:* az 5. század második felében Írországba küldi a pápa téríteni Írország püspökeként, Írország védőszentje lett később

*Szent Bonifác:* angolszász misszionárius Germániában, szoros kapcsolatban volt a pápasággal, ő kente fel Kis Pippint 751-ben a királyságra

*Nagy Szent Gergely:* pápa (590-604), a négy nagy nyugati egyházatya közül az utolsó, bencés szerzteseket küldött Angliába

*Szent Ágoston:* Augustinus, Hippo (Észak-Afrikában) püspöke volt, a vandálok 430-ban megölték; a legnagyobb hatású teológus nyugaton a kora középkorban.

*Szent Jeromos:* bibliafordító (lásd: Vulgata), a négy nagy nyugati egyházatya egyike

*Szent Ambrus:* Milánó püspöke a 4. században, nagy hatású teológus a korai egyházban

*Szent Columba:* ír szerzetes, aki az 560-as években megalapította Iona kolostorát egy kis szigeten, Skócia nyugati részén; Iona lett az északi piktek megtérítésének központja Skóciában, a kelta kereszténységben Columba személye és az általa alapított Iona rendkívül nagy tiszteletnek örvendett

Szent Columbán: ír szerzetes, Bangor kolostor apátja, aki 590 táján Burgundiába ment és megalapította Luxeuil kolostorát; mivel ellentétbe került az ottani püspökökkel, Észak-Itáliába vándorolt tovább.