8) **március 26.** Magyar őstörténet és államalapítás (Kiss G.)

Uralkodási évek:

Szent István (1000-1038), Orseolo Péter (1038-1041, 1044-1046), Aba Sámuel (1041-1044), I. András (1046-106), I. Béla (1060-1063), Salamon (1063-1074), I. Géza (1074-1077), I. László (1077-1095), Kálmán (1096-1116)

Melyik évben voltak a következő katonai események?

Ménfő: 1044, Mogyoród: 1074, a német birodalmi sereg támadása Magyarország ellen (11. század): 1030, 1045, 1051, 1052

Mit jelentettek eredetileg a következő szavak?

hadnagy: A "had" és a "nagy", elöljáró, vezető kifejezésekből származik, eredetileg hadvezető, -vezér jelentéssel

billogos: Eredetileg bírósági szolga, az idézések és ítéletek végrehajtásával foglalkozott nevét az eljáró hatóságot megjelenítő billogról kapta

poroszló: A latin pristaldus magyar megfelelője, a kora Árpád-korban a bíráskodásban idézéseket és az ítéletek végrehajtását végezték.

jobbágy: Eredetileg előkelő: "jobb ágyból született", a 13-14. századtól a földesúrnak terményhányaddal, szolgáltatásokkal adózó paraszti réteg

úr: A honfoglalás korában előkelő nemzetségfőt jelentett

bő: A nemzetségfő régi magyar neve

ín: Eredetileg szolga értelemben volt használatos a 12. századig

senioratus: a család legidősebb tagja örökli a hatalmat

ducatus: A 11. századi Magyar Királyság hatalommegosztási gyakorlata, általánosságban hercegséget, hercegi hatalmat jelent

prédium: a földesúr saját kezelésében lévő birtok

liber: éltalánosságban „szabad” a jelentése, király szabadjai az Árpád-korban

comes: ispán, egy megye, vagy vár elöljárója, tágabb értelemben valamilyen szolgálatot végző csoport elöljárója, jogi elöljárója a magyar középkorban (pl. tárnokok ispánja, udvari népek, udvarnokok ispánja /udvarispán, udvarnokispán/, székely ispán)

possessio: általában birtokot jelent, a magyar középkorban jobbágyfalu jelentésben használatos

liberi denarii: szabadok dénárjai, a szabadok fejadója a korai Árpád-korban

interpoláció: valamely szövegbe (elbeszélő forrás, oklevél) illesztett betoldás, vagy éppen kihagyás, a szöveg megváltoztatása

arenga: az oklevelek bevezető részének (protocollum) általános teológiai, filozófiai gondolatokat megfogalmazó bölcselkedő része.

vita: eredetileg a római hatóságok által összeállított életrajz az elítélt személyről, a kora középkortól kezdve szentek életét magába foglaló elbeszélő műfaj, a hagiográfia egyik fajtája a legenda mellett

litterae: az oklevelek latin elnevezése

leviratus: szokásjogi intézmémy, amely szerint a férj elhunyta után hatalmát annak fiútestvére örökli, elveszi az elhunyt feleségét

Milyen jelentősége van a következő évszámoknak?

1002: a pannonhalmi Benedek-rendi apátság megalapítása,

1044: ménfői csata, Orseolo Péter győzelme német segítséggel Aba Sámuel felett

1046: Pogánylázadás, amelyben számos főpapot, mások mellett Gellért csanádi püspököt is megölték

1061: Vata fia, János lázadása

1083: I. István, Imre herceg, Gellér csanádi püsök és feltehetőleg két zobori remete (András és Benedek) szentté avatása

Milyen időponthoz köthetők a következő események?

Szent István törvényei: I. törvénykönyv: 1010 körül, II. törvénykönyv: 1030-as évek (de mindenképpen 1038 előtt),

Szent László törvényei: III. törvénykönyv még László uralkodása előtt, II. törvénykönyv: 1083 körük, I. törvénykönyv: 1092 (szabolcsi zsinat)

Ki volt?

Regino: prümi apát, † 915, krónikás, aki kortársként írt a kalandozó és honfoglaló magyarokról, így nagy hatással volt a korabeli „közvéleményre”, egyúttal fontos forrás volt a későbbi krónikaírókra és a magyar történeti irodalomra is

Hartvik: győri püspök, aki Kálmán király parancsára valószínűleg 1099 körül írta meg a harmadik legenda-változatot István királyról (Hartvik-legenda). Munkája során terjedelmes részeket emelt át a korábbi ún. Kis- és Nagy-legendából. Teljesen önálló részként iktatta munkájába a koronaküldés csodás történetét, amely szerint a pápa egy látomás hatására nem a lengyel fejedelemnek, hanem Istvánnak küldött koronát. A történet célja az aktuális invesztitúra harcok közepette a magyar királyok egyház feletti joghatóságának bizonyítása volt. hartvik felfogása szerint István mintegy apostolként járhat el ilyen ügyekben (apostoli királyság jogeszme). Szintén Hartviknak köszönhető a kalocsai egyház jogállásának sajátos magyarázata, miszerint a Sebestyén esztergomi érseket betegsége idején helyettesítő Aserik kalocsai főpap (püspök) érdemei elismeréseként – hiszen egyúttal ő a koronát szerző királyi küldött is egyszemélyben – érsekként tért vissza Kalocsára.

Mit kell tudni a következő személyek haláláról?

I. Béla király 1063-ban a dömösi udvarházban összeomlott a trón és a balesetben szerzett sebesülésekbe halt bele a király

Püspökségek alapítási ideje és székhelye(i):

Veszprém: 973-997 között, Győr: 997-1001 körül, Esztergom: 1001, Erdély (Gyulafehérvár): 1003 körül, Pécs: 1009, Kalocsa: 1000 körül, Eger: 1005-1010 között, Bihar/Várad: 1054 körül, Vác: 1038-1041 körül (Orseolo Péter), Csanád (Marosvár): 1030, Zágráb: 1091 körül (I. László)